《又雨中厨屋坏》
宋代·范祖禹

我从山中来，安宅岂敢卜，
穷秋积霖潦，陋巷没车毂。
环堵不蔽风，下床每涂足。
灶蛙日已长，釜鱼时可漉。
瓦解岂一朝，粪土扶朽木。
中夜若崩山，微躯忧压覆。
晨炊无尺椽，慨叹食重肉。
益思反蓬茅，终老依松竹。
云居荫薜萝，野性狎麋鹿。
涧溪可濯饮，薇蕨余希蔌。
宁惟此寓馆，薄宦同旅馆。
吾食敢求饱，民生犹歉腹，
囊空庶无寇，囷竭尚有粟。
墨突不暇黔，谁能忧破屋。

作者简介：范祖禹（1041-1098），字淳甫（淳，或作醇、纯，甫或作父），一字梦得，汉族，成都华阳人。生于宋仁宗康定二年，卒于哲宗元符元年，终年五十八岁。著名史学家，“三范修史”之一。祖禹著《唐鉴》十二卷，《帝学》八卷，《仁宗政典》六卷；而《唐鉴》深明唐三百年治乱，学者尊之，目为唐鉴公。《宋史本传》又著文集五十五卷，《宋史艺文志》并行于世。